《和赵子雍游石园》
宋代·程俱

长啸西风一散襟，重阴疏影静相临。水通笠泽秋容净，竹种玄相野思深。

石磴扫云留晚步，松蹊随鹤尽幽寻。旧游回首成春梦，太息凭谁写寸心。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。